Nga Yesu Muntu Ambote Kaka Kakala?
Mvutu za Nkand’a Nzambi
Yesu kakala muntu ambote kaka ko. Kadi, i muntu otomene zayana muna lusansu lwawonso lwa wantu. Tala dina bavova mu kuma kia Yesu asoneki ye azingudi a tusansu ana batomene zayakana:
“Ka lukatikisu ko, Yesu wa Nazarete . . . i muntu wavanga mambu masundidi muna lusansu lwawonso.”—H.G. Wells, nsoneki a lusansu, Grã-Bretanha.
“[Yesu] i muntu otomene zayakana wazinga kala ova ntoto, mavangu mandi mekwamanananga fila zingu kia wantu ayingi.”—Kenneth Scott Latourette, nsoneki a lusansu, Ámerica.
Nkand’a Nzambi usonganga ekuma Yesu katomene zayakana vana vena wantu awonso bazinga kala ova ntoto.
Vava Yesu kayuvula alongoki andi dina bayindulanga mu kuma kiandi, mosi muna yau wavutula vo: “Ngeye u Kristu, wa Mwan’a Nzambi amoyo.”—Matai 16:16.
lug_Latn kon_Latn kon_Latn kon_Latn kon_Latn kon_Latn kon_Latn